strabo.geographica 6.2.11
τὴν μὲν δὴ Λιπάραν καὶ τὴν Θέρμεσσαν εἰρήκαμεν . ἡ δὲ Στρογγύλη καλεῖται μὲν ἀπὸ τοῦ σχήματος , ἔστι δὲ καὶ αὕτη διάπυρος , βίᾳ μὲν φλογὸς λειπομένη τῷ δὲ φέγγει πλεονεκτοῦσα · ἐνταῦθα δὲ τὸν Αἰόλον οἰκῆσαί φασι . τετάρτη δʼ ἐστὶ Διδύμη , καὶ αὕτη δʼ ἀπὸ τοῦ σχήματος ὠνόμασται . τῶν δὲ λοιπῶν Ἐρικοῦσσα μὲν καὶ Φοινικοῦσσα ἀπὸ τῶν φυτῶν κέκληνται , ἀνεῖνται δὲ εἰς νομάς . ἑβδόμη δʼ ἐστὶν Εὐώνυμος , πελαγία μάλιστα καὶ ἔρημος · ὠνόμασται δʼ ὅτι μάλιστα τοῖς εἰς Λιπάρας ἐκ Σικελίας πλέουσιν εὐώνυμός ἐστι . πολλάκις δὲ καὶ φλόγες εἰς τὴν ἐπιφάνειαν τοῦ πελάγους τοῦ περὶ τὰς νήσους ὤφθησαν ἐπιδραμοῦσαι , τῶν κατὰ βάθους κοιλιῶν ἀναστομωθέντος πόρου τινὸς καὶ τοῦ πυρὸς βιασαμένου πρὸς τὸ ἐκτός . Ποσειδώνιος δὲ κατὰ τὴν ἑαυτοῦ μνήμην φησὶ περὶ τροπὰς θερινὰς ἅμα τῇ ἕῳ μεταξὺ τῆς Ἱέρας καὶ τῆς Εὐωνύμου πρὸς ὕψος ἀρθεῖσαν ἐξαίσιον τὴν θάλατταν ὁραθῆναι , καὶ συμμεῖναί τινα χρόνον ἀναφυσωμένην συνεχῶς , εἶτα παύσασθαι · τοὺς δὲ τολμήσαντας προσπλεῖν , ἰδόντας νεκροὺς ἰχθύας ἐλαυνομένους ὑπὸ τοῦ ῥοῦ καὶ θέρμῃ καὶ δυσωδίᾳ πληγέντας φυγεῖν , ἓν δὲ τῶν πλοιαρίων τὸ μᾶλλον πλησιάσαν τοὺς μὲν τῶν ἐνόντων ἀποβαλεῖν τοὺς δʼ εἰς Λιπάραν μόλις σῶσαι , τοτὲ μὲν ἔκφρονας γινομένους ὁμοίως τοῖς ἐπιληπτικοῖς τοτὲ δὲ ἀνατρέχοντας εἰς τοὺς οἰκείους λογισμούς · πολλαῖς δʼ ἡμέραις ὕστερον ὁρᾶσθαι πηλὸν ἐπανθοῦντα τῇ θαλάττῃ , πολλαχοῦ δὲ καὶ φλόγας ἐκπιπτούσας καὶ καπνοὺς καὶ λιγνύας , ὕστερον δὲ παγῆναι καὶ γενέσθαι τοῖς μυλίταις λίθοις ἐοικότα τὸν πάγον · τὸν δὲ τῆς Σικελίας στρατηγὸν Τίτον Φλαμίνιον δηλῶσαι τῇ συγκλήτῳ , τὴν δὲ πέμψασαν ἐκθύσασθαι ἔν τε τῷ νησιδίῳ καὶ ἐν Λιπάραις τοῖς τε καταχθονίοις θεοῖς καὶ τοῖς θαλαττίοις . ἀπὸ μὲν οὖν Ἐρικώδους εἰς Φοινικώδη δέκα μίλιά φησιν ὁ χωρογράφος , ἔνθεν δʼ εἰς Διδύμην τριάκοντα , ἔνθεν δʼ εἰς Λιπάραν πρὸς ἄρκτον ἐννέα καὶ εἴκοσιν , ἔνθεν δʼ εἰς Σικελίαν ἐννεακαίδεκα · ἑκκαίδεκα δʼ ἐκ τῆς Στρογγύλης . πρόκειται δὲ τοῦ Παχύνου Μελίτη , ὅθεν τὰ κυνίδια ἃ καλοῦσι Μελιταῖα , καὶ Γαῦδος , ὀγδοήκοντα καὶ ὀκτὼ μίλια τῆς ἄκρας ἀμφότεραι διέχουσαι · Κόσσουρα δὲ πρὸ τοῦ Λιλυβαίου καὶ πρὸ τῆς Ἀσπίδος Καρχηδονιακῆς πόλεως ἣν Κλυπέαν καλοῦσι , μέση ἀμφοῖν κειμένη καὶ τὸ λεχθὲν διάστημα ἀφʼ ἑκατέρας ἀπέχουσα · καὶ ἡ Αἰγίμουρος δὲ πρὸ τῆς Σικελίας καὶ τῆς Λιβύης ἐστὶ καὶ ἄλλα μικρὰ νησίδια . ταῦτα μὲν περὶ τῶν νήσων .
Lemmas: ὁ μέν δή Λιπάρα καί ὁ Θέρμεσσα λέγω . ὁ δέ Στρογγύλη καλέω μέν ἀπό ὁ σχῆμα , εἰμί δέ καί οὗτος διάπυρος , βία μέν φλόξ λείπω ὁ δέ φέγγος πλεονεκτέω · ἐνταῦθα δέ ὁ Αἰόλος οἰκέω φημί . τέταρτος δέ εἰμί Διδύμη , καί οὗτος δέ ἀπό ὁ σχῆμα ὀνομάζω . ὁ δέ λοιπός Ἐρικοῦσσα μέν καί Φοινικοῦσσα ἀπό ὁ φυτόν καλέω , ἀνίημι δέ εἰς νομή . ἕβδομος δέ εἰμί Εὐώνυμος , πελάγιος μάλα καί ἐρῆμος · ὀνομάζω δέ ὅτι μάλα ὁ εἰς Λιπάρα ἐκ Σικελία πλέω εὐώνυμος εἰμί . πολλάκις δέ καί φλόξ εἰς ὁ ἐπιφάνεια ὁ πέλαγος ὁ περί ὁ νῆσος ὁράω ἐπιτρέχω , ὁ κατά βάθος κοιλία ἀναστομόω πόρος τις καί ὁ πῦρ βιάζω πρός ὁ ἐκτός . Ποσειδώνιος δέ κατά ὁ ἑαυτοῦ μνήμη φημί περί τροπή θερινός ἅμα ὁ ἠώς μεταξύ ὁ Ἱέρη καί ὁ Εὐώνυμος πρός ὕψος ἀείρω ἐξαίσιος ὁ θάλασσα ὁράω , καί συμμένω τις χρόνος ἀναφυσάω συνεχής , εἶτα παύω · ὁ δέ τολμάω προσπλέω , ὁράω νεκρός ἰχθῦς ἐλαύνω ὑπό ὁ ῥόος καί θέρμη καί δυσωδία πλήσσω φεύγω , εἷς δέ ὁ πλοιάριον ὁ μάλα πλησιάζω ὁ μέν ὁ ἔνειμι ἀποβάλλω ὁ δέ εἰς Λιπάρα μόλις σῴζω , τότε μέν ἔκφρων γίγνομαι ὅμοιος ὁ ἐπιληπτικός τότε δέ ἀνατρέχω εἰς ὁ οἰκεῖος λογισμός · πολύς δέ ἡμέρα ὕστερον ὁράω πηλός ἐπανθέω ὁ θάλασσα , πολλαχοῦ δέ καί φλόξ ἐκπίπτω καί καπνός καί λιγνύς , ὕστερον δέ πάσσω καί γίγνομαι ὁ μυλίτης λίθος ἔοικα ὁ πάγος · ὁ δέ ὁ Σικελία στρατηγός Τίτος Φλαμίνιος δηλόω ὁ σύγκλητος , ὁ δέ πέμπω ἐκθύω ἐν τε ὁ νησίδιον καί ἐν Λιπάρα ὁ τε καταχθόνιος θεός καί ὁ θαλάσσιος . ἀπό μέν οὖν Ἐρικώδης εἰς Φοινικόδερος δέκα μίλιον φημί ὁ χωρογράφος , ἔνθεν δέ εἰς Διδύμη τριάκοντα , ἔνθεν δέ εἰς Λιπάρα πρός ἄρκτος ἐννέα καί εἴκοσι , ἔνθεν δέ εἰς Σικελία ἐννεακαίδεκα · ἑκκαίδεκα δέ ἐκ ὁ Στρογγύλη . πρόκειμαι δέ ὁ Πάχυνος Μελίτη , ὅθεν ὁ κυνίδιον ὅς καλέω Μελιταῖος , καί Γαῦδος , ὀγδοήκοντα καί ὀκτώ μίλιον ὁ ἄκρα ἀμφότερος διέχω · Κόσσουρα δέ πρό ὁ Λιλύβαιον καί πρό ὁ Ἀσπίς Καρχηδονιακός πόλις ὅς Κλυπέα καλέω , μέσος ἄμφω κεῖμαι καί ὁ λέγω διάστημα ἀπό ἑκάτερος ἀπέχω · καί ὁ Αἰγίμουρος δέ πρό ὁ Σικελία καί ὁ Λιβύη εἰμί καί ἄλλος μικρός νησίδιον . οὗτος μέν περί ὁ νῆσος .